Малме

Малме ( Malmö, выгваряня ) — третий найвекшый город Шведского кральовства. Популация 334 987 (2018). Прогноза популации +57700 (2016–2019). Малме основаный в року 1275. Aдминистративный центер края Сконе (Region Skåne). Часова зона UTC+1, влѣтѣ UTC+2. Телефонный код +46-40. Поштовый индекс 210 00 - 219 99.

 История 
Найстарша документована споминка о Малме датована роком 1275, а поважуе ся, же быв основаный незадовго перед тым.

В середновѣку быв центром торговлѣ геринками. До року 1658 быв под владов Дании, а одтогды доднесь — Швеции. Великый економичный рост дознав од року 1856, коли ту пришла желѣзниця.Encyclopedia Britannica

Стара часть Малме захранила середновѣку архитектуру. Меджи найстаршыма памятками готичный храм Св. Петра (XIV. стороча).Чиркова Е. Е.

 Газдовство 
В штруктурѣ городского газдовства од  доминуе сфера служеб (занято понад 80% працуючых; в т. ч. в торговли и комуникациях над 23%, в секторѣ дѣловых и финанчных служеб около 21%, в
социалных службах и здоровництвѣ около 15%, в школованю, науцѣ, инновациях около 10%, готеловом и ресторанском бизнисѣ около 9%; 2009). Наскоршый вывин указуе логистика (на основѣ приставового комплекса; накладовый обѣг 18,3 млн. т, около 860 тыс. пасажерох; 509 круизных лодий; 2007).

Меджинародне летиско положене о 31 км на восток од города. Од року 2000 Малме споеный з Копенгагеном через морскый пролив мостом и системов тунелох, што уможнило транснационалну кооперацию.

 Интересны факты 
 Мотто Малме, Розличность, встрѣчѣ, можливостѣ,  Mångfald, möten, möjligheter — в найвекшой мѣрѣ ся реализовало в 2020-х роках, коли число варощанох, што суть чужоземного походжѣня сягнуло на такой 50%.
 Малме в року 2020 меджи иншыма городами Швеции ся выокремив найскорше ростучым обывательством. 

 Жерела и одказы 



 Референции 

Катеґорія:Населены пункты Швеции